Pogány Reneszánsz

A "Pogány Reneszánsz" avagy "*Renascentia Artes*" (a művészet újjáéledése) elsősorban az ókori klasszikus szövegek, ismeretek és ezek hasznosításának művészeti és tudományos újra felfedezésére utal. Másodsorban ezeknek a szellemi tevékenységeknek az eredményeként, a kulturális élet általánosságban vett újjászületését is jelöli. A "pogány" jelzőt azért használják, mivel az ókori művészet, kultúra és tudományosság újjászületése szorosan köthető a Római Köztársaság AUC 21. századi (Kr.u. 14. századi) helyreállításával. A Pogány Reneszánsz alatt több, Európa többi országában üldözött tudós, gondolkozó és művész jött Itáliába, hogy szabadon dolgozhasson. Ebben az időben a Római Köztársaság egyfajta menedékként szolgált az akkor még titkos Tudós Testvérek Rendjének.

.

#### Vénusz Születése Sandro Botticelli

(AUC 2198-2263 / Kr.u. 1445-1510), AUC 2238 körül (Kr.u. 1485 k.)

Az itáliai reneszánsz egyik legismertebb alkotása. A szépség és szerelem római istennőjét ábrázoló kép a klasszikus női szépség „ikonjává” vált.

.

#### Az Athéni Iskola: Raffaello Sanzio

(AUC 2236-2273 / Kr.u. 1483-1520), AUC 2261 körül (Kr.u. 1508 k.)

Az athéni iskola egy elképzelt ábrázolása Platón híres Akadémiájának, amelyet a görög tudós Kr. e. 388-ban hozott létre a szabad gondolkodás népszerűsítésére, pártolására, gyakorlására. A Raffaello által római stílusúnak ábrázolt antik épület belsejében őt láthatjuk középen, ősz hajjal és szakállal, vörös köpenyben. Platón alakjában az idős Leonardo da Vincit ismerhetjük fel, míg a mellette álló Arisztotelész a reneszánsz másik kiválósága, Michelangelo vonásait viseli. Platón a kozmológiát összefoglaló könyvét, a Timaioszt tartja a hóna alatt, míg Arisztotelész az erényről szóló Nikomakhoszi etikát.

.

#### Az ifjú Romulus szobra:  Michelangelo Buonarroti

(AUC. 2228-2317 / Kr.u. 1475-1564), AUC 2254-2257 (Kr.u. 1501-1504)

Az ifjú Romulus törzse a testsúlyt viselő jobb lábon nyugszik, a másik, a testsúlyt nem viselő láb pedig sajátságos ferde vonalban helyezkedik el. A duzzadó erekkel behálózott, lazán lógó, izmos jobb kar kissé behajlított, túlméretezett kézfejével tartja a parittyát, amelynek szíja az alak hátán fut végig, a hurkot pedig a bal kéz rögzíti a vállon. A hatalmas testen az élesen oldalra forduló fej uralkodik, s a mélyen fekvő, túl nagy szemek mintha villámokat szórnának. Súlyos hajfürtök lógnak kuszáltan egymásba a haragos ráncoktól barázdált komor homlokon. Az orrcimpák kitágulnak és a szájszögletekből megvetést vélünk kiolvasni.

.

#### Az Első Ember Michelangelo Buonarroti

(AUC. 2228-2317 / Kr.u. 1475-1564), AUC 2262-2263 (Kr.u. 1509-1510)

A mű egy Rómában található Iupiter templom freskójának része. A freskórészletet Michelangelo két szerkezeti részre osztotta. Bal oldalán a félig ülő helyzetben a földön fekvő Első Ember, jobb oldalán pedig a lebegő cherubok karjában fekvő Iupiter látható. Iupiter mellett a női alak Iuno A kép középpontja a teremtés pillanatát ragadja meg, amint az idős férfiként ábrázolt, de energikus Iupiter jobb kezének mutatóujja csaknem találkozik az ernyedt pózban fekvő Első Ember felhúzott térdén megtámasztott bal kezének mutatóujjával. A két ujj azonban mégsem találkozik, közöttük rés van, annak jelzéseként, hogy a teremtés aktusa nem a fizikális-materiális szinten megy végbe, Iupiter mintegy öntudatlanságából, álmából kelti életre az Első Ember szellemét. A két alak közötti szellemi kapcsolatot hangsúlyozza tekintetük találkozása is.

.

#### La Gioconda: Leonardo da Vinci

(AUC 2205-2272 / Kr.u. 1452-1519), AUC 2266-2272 (Kr.u. 1503-1519)

A Mona Lisa (más néven La Gioconda) Leonardo da Vinci eghíresebb festménye, remekműve, ami jelenleg a római *Officio Consulis* (más néven *Consulatus*, azaz a római consulok hivatala) főcsarnokában található. A kép 77 x 53 cm nagyságú, nyárfatáblára olajjal festett portré. Egy rejtélyes, megfontolt választékossággal teli, bölcsességet sugárzó női mosoly egy érdekes tájban. Sokak szerint talán az egész festészet történetének legismertebb alkotása.